Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 162/13/5511	Žilina, 27.8.2013
EEČ : 2-43-415-2013

U Z N E S E N I E

Trestná vec:	obvinená XXXXX  
Prečin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: XXXXX
2.	XXXXX 
	sídlo organizácie: XXXXX
3.	XXXXX 
	sídlo organizácie: XXXXX
4.	XXXXX 
	sídlo organizácie: XXXXX XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Ostatné útvary KR PZ Žilina pod spisovou značkou KÚFS-24/7025-SV-2013.
	Od bližšie nezistenej doby až do 29.11.2012 ako fyzická osoba oprávnená na podnikanie XXXXX XXXXX, s miestom podnikania XXXXX, XXXXX, IČO XXXXX, v predajných priestoroch svojej predajne so sídlom XXXXX, XXXXX, ponúkala na predaj a uvádzala do obehu tovar - najmenej 6 kusov oblečenia pre psov rôznych veľkostí a farieb s nápisom XXXXX, 9 kusov oblečenia pre psov rôznych veľkostí a farieb označených reprodukciou ochrannej známky XXXXX, 1 kus tašky s tromi pruhmi bielej farby označenej reprodukciou ochrannej známky XXXXX, 2 kusy oblečenia pre psov rôznych veľkostí a farieb označených reprodukciou ochrannej známky XXXXX, 5 kusov oblečenia pre psov rôznych veľkostí a farieb označených reprodukciou ochrannej známky XXXXX a 27 kusov oblečenia pre psov rôznych veľkostí a farieb označených reprodukciou ochrannej známky XXXXX, t.j. spotrebiteľský tovar v celkovom množstve 50 kusov, čím v rozpore s ustanovením § 8 ods. 1, 2, a § 9 ods. 1, ods. 2 písm. b) zák. č. 506/2009 Z.z. o ochranných známkach uvádzala do obehu tovar, ktorý vykazoval znaky napodobenín chránených značiek XXXXX, t.j. tovar označený ochrannou známkou, ktorej výhradné právo patrí inému, vyrobený bez riadnej licenčnej zmluvy

Odôvodnenie: 
Poverený pracovník finančnej správy KÚFS Bratislava uznesením sp. zn. ČVS:KÚFS-24/7025-SV-2013 zo dňa 15.04.2013 vzniesol obvinenie podľa § 206 ods. 1 Tr. por. XXXXX z prečinu porušovania práv k ochrannej známke, označeniu pôvodu výrobku a obchodnému menu podľa § 281 odsek 1 Tr. zák. v podstate na tom skutkovom základe, ako je uvedený vo výrokovej časti tohto uznesenia. 

	V konaní pred probačným a mediačným úradníkom, sa obv. XXXXX ku spáchaniu skutku, ktorý sa jej kladie za vinu, priznala, vyhlásila, že  spáchala skutok, za ktorý je stíhaná a svoje konanie oľutovala. V konaní pred probačným a mediačným úradníkom zároveň obvinená sa zaviazala na náhradu škody vo výške 50,- €, ktorú aj následne poškodenej spoločnosti XXXXX XXXXX. uhradila. Ostatní splnomocnení zástupcovia poškodených vyhlásili, že od obvinenej nežiadajú náhradu škody v trestnom konaní. 

	Skutočnosť uzavretia zmieru medzi obv. XXXXX a splnomocnenými zástupcami poškodených je zrejmá z písomného zmieru uzatvoreného dňa 11.06.2013 pred probačným a mediačným úradníkom Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľov vyplýva, že obvinená doposiaľ nebola súdne trestaná, nebol voči nej schválený zmier ani podmienečne zastavené trestné stíhanie, neboli zistené ani žiadne iné závady v správaní obvinenej, ktoré by vylučovali schválenie zmieru.
 
	Obvinená vložila na účet Okresnej prokuratúry v Žiline č. XXXXX, vedenom v štátnej pokladnici sumu 60,- €.

V rámci zmieru uzatvoreného medzi obvinenou a poškodenými bolo dohodnuté, že 50% z tejto sumy, tj 30,- € patrí štátu na peňažnú pomoc poškodeným podľa osobitného zákona, a 50% z tejto sumy, tj. 30,- € patrí XXXXX, pričom na jej účet č. XXXXX, vedený v XXXXX, bude táto suma zaslaná bezodkladne po právoplatnosti tohto zmieru.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. por. v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinená vyhlásila, že spáchala skutok, za ktorý je stíhaná, pričom nie sú odôvodnené pochybností o slobodnosti, vážnosti a určitosti tohto vyhlásenia, poškodeným škoda podľa dohody bola nahradená, obvinená zložila na účet prokuratúry peňažnú sumu určenú na peňažnú pomoc poškodeným podľa osobitného zákona a táto suma nie je zrejmé neprimeraná závažnosti spáchaného trestného činu a vzhľadom na povahu a závažnosť tohto trestného činu, mieru  akou bol dotknutý verejný záujem, na osobu obvinenej a na jej osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj dôvodné.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. 

JUDr. Peter Pekara
prokurátor